gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6271, del 20-05-2010 (2010/5717)

Adjudicació definitiva número 008/2010. Servici de codificació i indexació d'històries clíniques i d'informes mèdics del Departament de Salut d'Elda
----------------------------------------------------------------------------------------------------------------------------------------------------

### Dades del document

Número de DOGV
:   6271

Data del DOGV
:   20-05-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/5717


Data del document
:   17-05-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Adjudicació definitiva número 008/2010. Servici de codificació i indexació d'històries clíniques i d'informes mèdics del Departament de Salut d'Elda [2010/5717]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Departament de Salut d'Elda. Hospital General. Carretera d'Elda a Sax, s/n, 03054- Elda (Alacant). Telèfon 253 909 599, fax 265 749 862.   
c) Número d'expedient: 008/2010.  
2. Objecte del contracte  
a) Tipus de contracte: contracte de servicis.  
b) Descripció de l'objecte: servici de codificació i indexació d'històries clíniques i d'informes mèdics.  
c) Lots: -  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 6172 de 24 de desembre de 2009.  
3. Tramitació, procediment i forma d'adjudicació  
a) Tramitació: anticipada.  
b) Procediment: obert.  
c) Forma: diversos criteris d'adjudicació.  
4. Pressupost base de licitació  
Import total: cent vuitanta-quatre mil quatre-cents vuitanta-quatre euros (184.484,00 €) IVA exclòs; dos-cents catorze mil un euros amb quaranta-quatre cèntims (214.001,44 €) IVA inclòs.  
5. Adjudicació definitiva  
a) Data: 1 d'abril de 2010.  
b) Contractista: Fundosa Control de Dades i Servicis, SA.  
c) Nacionalitat: espanyola.  
d) Import d'adjudicació: cent setze mil cent vuitanta euros amb noranta-nou cèntims (116.180,99 €) IVA exclòs; cent trenta-quatre mil set-cents seixanta-nou euros amb noranta-cinc cèntims (134.769,95 €) IVA inclòs.  
València, 17 de maig de 2009.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6231, del 23-03-2010 (2010/2820)

Informació pública del pla de participació pública de l'estudi d'integració paisatgística del projecte d'ampliació del port de Benicarló (2008/11/74).
------------------------------------------------------------------------------------------------------------------------------------------------------

### Dades del document

Número de DOGV
:   6231

Data del DOGV
:   23-03-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/2820


Data del document
:   08-03-2010

Organisme emissor
:   Conselleria d'Infraestructures i Transport

Tipus de document
:   Anunci

Informació pública del pla de participació pública de l'estudi d'integració paisatgística del projecte d'ampliació del port de Benicarló (2008/11/74). [2010/2820]  
La Conselleria d'Infraestructures i Transport ha promogut la redacció de l'estudi d'integració paisatgística del projecte d'ampliació del port de Benicarló (Castelló). Clau DG 635/P.  
De l'aplicació de la Llei 4/2004, de 30 de juny, de la Generalitat, d'Ordenació del Territori i Protecció del Paisatge, així com del Decret 120/2006, de 11 d'agost, del Consell, pel qual s'aprova el Reglament de Paisatge de la Comunitat Valenciana, es desprén que per a este tipus d'infraestructures és necessari elaborar un estudi d'integració paisatgística, el qual incorporarà un pla de participació pública, per la qual cosa procedix dur a terme l'exposició de les línies bàsiques del pla de participació pública i efectuar les corresponents consultes públiques.  
Per això, la Conselleria d'Infraestructures i Transport acorda:  
Exposar al públic la proposta del pla de participació pública i efectuar la corresponent consulta pública a l'efecte de definir els objectius de qualitat paisatgística i les altres consideracions que s'hauran de tindre en compte per a elaborar el referit pla, que haurà de formar part de l'estudi d'integració paisatgística que s'adjuntarà al projecte.  
Cosa que es fa pública per a general coneixement, a l'efecte que, durant el termini de 30 dies naturals des de la publicació d'este anunci en el Diari Oficial de la Comunitat Valenciana, qualsevol interessat puga consultar l'esmentat pla de participació pública i formular les observacions i les opinions que en matèria de paisatge crega convenient, i completar l'enquesta formulada en el mencionat pla.  
El pla de participació pública es podrà consultar en la pàgina:   
Web (castellà)  
http://www.cit.gva.es/cast/puertos/proyectos-en-participacion-publica/benicarlo/  
Web (valencià)  
http://www.cit.gva.es/val/areasactividad/puertos/proyectos-en-participacion-publica/benicarlo/  
La presentació d'observacions i la manifestació d'opinions es podrà efectuar per mitjà de l'emplenament i l'enviament de la mencionada enquesta a través de la pàgina web.  
València, 8 de març de 2010.- El director general de Ports, Aeroports i Costes: Carlos Eleno Carretero.
Diari Oficial de la Generalitat Valenciana


Sumari del DOGV 6214, del 25-02-2010 (2010/1803)

RESOLUCIÓ de 9 de febrer de 2010, de l'Agència Valenciana de l'Energia, sobre nomenaments de vocals del Consell Assessor de l'Agència Valenciana de l'Energia.
--------------------------------------------------------------------------------------------------------------------------------------------------------------

### Dades del document

Número de DOGV
:   6214

Data del DOGV
:   25-02-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/1803


Data del document
:   09-02-2010

Organisme emissor
:   Agència Valenciana de l'Energia, AVEN

Tipus de document
:   Resolució

RESOLUCIÓ de 9 de febrer de 2010, de l'Agència Valenciana de l'Energia, sobre nomenaments de vocals del Consell Assessor de l'Agència Valenciana de l'Energia. [2010/1803]  
En virtut de les funcions atribuïdes com a president de l'Agència Valenciana de l'Energia establides pel Decret 9/2002, de 15 de gener, del Govern Valencià, pel qual s'aprova el Reglament de Funcionament de l'Agència Valenciana de l'Energia, modificat pel Decret 30/2004, de 27 de febrer, del Consell de la Generalitat, segons el que establixen l'article 11.2 i 11.3 en matèria de la composició del Consell Assessor de l'Agència Valenciana de l'Energia, he resolt:   
Únic  
Nomenar com a vocal del Consell Assessor de l'Agència Valenciana de l'Energia, a proposta de la Conferència de Rectors d'Universitats Valencianes:  
- José Miguel Corberán Salvador.  
València, 9 de febrer de 2010.- El president de l'Agència Valenciana de l'Energia: Mario Flores Lanuza.
Diari Oficial de la Generalitat Valenciana


Sumari del DOGV 6345, del 01-09-2010 (2010/9355)

Informació pública de la pèrdua de la carta de pagament de la garantia número 121999M256CO.
-------------------------------------------------------------------------------------------

### Dades del document

Número de DOGV
:   6345

Data del DOGV
:   01-09-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/9355


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la pèrdua de la carta de pagament de la garantia número 121999M256CO. [2010/9355]  
S'ha perdut l'original de la carta de pagament de la garantia núm. 805646S639IF, corresponent a la fiança per import de 1.730,91 euros, expedida per la Tresoreria de la Direcció Territorial d'Economia i Hisenda de Castelló el dia 4 d'octubre de 1999, a nom d'Extintores Cano Lopera, SL, NIF B1235274 i constituïda a favor de la Universitat Jaume I, relativa a servici manteniment i conservació de les instal·lacions de detecció d'incendis i d'intrusisme de la Universitat Jaume I.  
En compliment del que disposen les ordres de 14 de febrer de 1986 i de 16 de desembre de 1996, de la Conselleria d'Economia i Hisenda, per les quals es regula el procediment de constitució i devolució de fiances, es fa pública la pèrdua de la carta de pagament original indicada i es preveu la persona en poder de la qual es troba que la presente en la Tresoreria de la Direcció Territorial d'Economia i Hisenda de Castelló. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Comunitat Valenciana, no s'hi produïx cap reclamació.  
Castelló de la Plana, 22 de juliol de 2010.- La directora territorial: Ana Carmen Corró Tormo.
Diari Oficial de la Generalitat Valenciana


Sumari del DOGV 6317, del 23-07-2010 (2010/7849)

Informació pública de l'aprovació dels projectes de reparcel·lació forçosa de les unitats d'execució redelimitades UE1 i UE2, en l'àmbit de part de les illes CJ-056 i CJ-061 incloses en la unitat d'execució Camí la Pobla Nord del Pla General.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6317

Data del DOGV
:   23-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/7849


Data del document
:   18-06-2010

Organisme emissor
:   Ajuntament de Bétera

Tipus de document
:   Anunci

Descriptors 

:   * Bétera
    * pla d'urbanisme
    * administració local

Informació pública de l'aprovació dels projectes de reparcel·lació forçosa de les unitats d'execució redelimitades UE1 i UE2, en l'àmbit de part de les illes CJ-056 i CJ-061 incloses en la unitat d'execució Camí la Pobla Nord del Pla General. [2010/7849]  
El Ple de l'Ajuntament del municipi de Bétera, en sessió ordinària celebrada el dia 7 de juny de 2010, va adoptar acord relatiu a l'aprovació dels projectes de reparcel·lació forçosa de les unitats d'execució redelimitades UE1 i UE2, en l'àmbit de part de les illes CJ-056 i CJ-061 incloses en la unitat d'execució Camí la Pobla Nord del Pla General de Bétera en els termes continguts en el text refós d'aquests instruments d'equidistribució de beneficis i càrregues.   
La qual cosa es fa pública perquè se'n prenga coneixement i entre en vigor, de conformitat amb el que estableix l'article 104 de la Llei 16/2005, de 30 de desembre, de la Generalitat, Urbanística Valenciana.   
Bétera, 18 de juny de 2010.- L'alcalde president: José Manuel Aloy Martínez.
Diari Oficial de la Generalitat Valenciana


Sumari del DOGV 6414, del 10-12-2010 (2010/13355)

Extracte de la convocatòria per a proveir, mitjançant concurs oposició per promoció interna horitzontal, una plaça de conserge d'administració general.
-------------------------------------------------------------------------------------------------------------------------------------------------------

### Dades del document

Número de DOGV
:   6414

Data del DOGV
:   10-12-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/13858


Data del document
:   29-11-2010

Organisme emissor
:   Ajuntament de Burjassot

Tipus de document
:   Extracte

Descriptors 

:   * Burjassot
    * concurs administratiu

Extracte de la convocatòria per a proveir, mitjançant concurs oposició per promoció interna horitzontal, una plaça de conserge d'administració general. [2010/13855]  
Mitjançant aquest anunci es fa públic que en el Butlletí Oficial de la Província de València número 282, de data 27 de novembre de 2010, s'han publicat les bases de la convocatòria per a proveir, mitjançant concurs oposició de promoció interna horitzontal, una plaça de conserge d'administració general, vacant en la plantilla de personal funcionari d'aquest Ajuntament.  
En l'anunci esmentat consten les bases completes de la convocatòria, així com les condicions de les persones aspirants.  
El termini de presentació d'instàncies per a aquesta convocatòria serà de 20 dies naturals, comptador a partir de l'endemà de la publicació d'aquest anunci en el Butlletí Oficial de l'Estat. Es fa saber que els anuncis successius es publicaran al tauler d'edictes de la casa consistorial i en el Butlletí Oficial de la Província de València.  
Els drets d'examen es fixen en la quantitat de 14,47 euros.  
Burjassot, 29 de novembre de 2010.- El secretari: José Rafael Arrebola Sanz.
Diari Oficial de la Generalitat Valenciana


Sumari del DOGV 6388, del 02-11-2010 (2010/11036)

CORRECCIÓ d'errades de la Resolució de 6 d'octubre de 2010, de la Conselleria d'Agricultura, Pesca i Alimentació, per la qual s'adopta i es fa pública la decisió favorable a la modificació del plec de condicions de la denominació d'origen protegida Kaki Ribera del Xúquer.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6388

Data del DOGV
:   02-11-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/11237


Data del document
:   22-10-2010

Organisme emissor
:   Conselleria d'Agricultura, Pesca i Alimentació

Tipus de document
:   Correcció d'errades

Correcció d'errades

 Descriptors 

:   * denominació d'origen
    * fruit
    * producte agrícola

CORRECCIÓ d'errades de la Resolució de 6 d'octubre de 2010, de la Conselleria d'Agricultura, Pesca i Alimentació, per la qual s'adopta i es fa pública la decisió favorable a la modificació del plec de condicions de la denominació d'origen protegida Kaki Ribera del Xúquer. [2010/11804]  
S'ha advertit una errada en la Resolució de 6 d'octubre de 2010, de la Conselleria d'Agricultura, Pesca i Alimentació, per la qual s'adopta i es fa pública la decisió favorable a la modificació del plec de condicions de la denominació d'origen protegida Kaki Ribera del Xúquer (Diari Oficial de la Comunitat Valenciana núm. 6379, de 19 d'octubre de 2010) i, per tant, es procedix a efectuar la correcció següent:  
En l'apartat segon de la resolució, on diu:  
«Publicar la versió del plec de condicions en què s'ha basat esta decisió favorable en la pàgina web de la Conselleria d'Agricultura, Pesca i Alimentació:  
»;  
Ha de dir:  
«Publicar la versió del plec de condicions en què s'ha basat esta decisió favorable en la pàgina web de la Conselleria d'Agricultura, Pesca i Alimentació:   
».   
València, 22 d'octubre de 2010.- La consellera d'Agricultura, Pesca i Alimentació: Maritina Hernández Miñana.
Diari Oficial de la Generalitat Valenciana


Sumari del DOGV 6408, del 30-11-2010 (2010/12320)

RESOLUCIÓ de 18 de novembre de 2010, de la Universitat de València, per la qual nomena M.ª Pilar Bonet Sánchez professora titular d'universitat.
------------------------------------------------------------------------------------------------------------------------------------------------

### Dades del document

Número de DOGV
:   6408

Data del DOGV
:   30-11-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/12921


Data del document
:   18-11-2010

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 18 de novembre de 2010, de la Universitat de València, per la qual nomena M.ª Pilar Bonet Sánchez professora titular d'universitat. [2010/12601]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 22 de juny de 2010 (BOE 2 de juliol de 2010), per a la provisió de la plaça número 4144 de professora titular d'universitat (concurs núm. 56/2010), i una vegada que la concursant proposada ha acreditat que posseeix tots el requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001 de 21 de desembre, d'Universitats (BOE 24 de desembre), i altres disposicions que la despleguen, resol:  
Nomenar M.ª Pilar Bonet Sánchez professora titular d'universitat, de l'àrea de coneixement Dret Financer i Tributari, adscrita al Departament Dret Financer i Història del Dret.  
Contra la present resolució, que esgota la via administrativa, es podrà interposar un recurs potestatiu de reposició davant del rector de la Universitat de València en el termini d'un mes des de la seua publicació en el Butlletí Oficial de l'Estat, o interposar un recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Butlletí Oficial de l'Estat.  
València, 18 de novembre de 2010.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6188, del 20-01-2010 (2009/15430)

Adjudicació definitiva número 334/2009. Servici de manteniment integral dels centres sanitaris del Departament de Salut d'Orihuela.
-----------------------------------------------------------------------------------------------------------------------------------

### Dades del document

Número de DOGV
:   6188

Data del DOGV
:   20-01-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/15523


Data del document
:   23-12-2009

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Adjudicació definitiva número 334/2009. Servici de manteniment integral dels centres sanitaris del Departament de Salut d'Orihuela. [2009/15613]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Departament de Salut d'Orihuela. carretera Orihuela - Almoradí, s/n, 03451 San Bartolomé - Orihuela (Alacant). Telèfon 18 999 15 60, fax 96 587 75 51.  
c) Número d'expedient: 334/2009.  
2. Objecte del contracte  
a) Tipus de contracte: contracte de servicis.  
b) Descripció de l'objecte: servici de manteniment integral dels centres sanitaris del Departament de Salut d'Orihuela.  
c) Lots: -  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 6036 de 16 de juny de 2009, BOE núm. 160 de 3 de juliol de 2009 i DOUE núm. S-111 de 12 de juny de 2009.  
3. Tramitació, procedimient i forma d'adjudicació  
a) Tramitació: urgent.  
b) Procedimient: obert.  
c) Forma: diversos criteris d'adjudicació.  
4. Pressupost base de licitació  
Import total: un milió tres-cents trenta-set mil nou-cents trenta-un euros i quatre cèntims (1.337.931,04 €) IVA exclòs; un milió cinc-cents cinquanta-dos mil euros (1.552.000,00 €) IVA inclòs.  
5. Adjudicació definitiva  
a) Data: 14 d'octubre de 2009.  
b) Contractista: UTE Huguet de Mantenimiento, SL - Construcciones Liplem, SL.  
c) Nacionalitat: espanyola.  
d) Import d'adjudicació: nou-cents noranta-vuit mil sis-cents trenta-un euros i setanta-tres cèntims (998.631,73 €) IVA exclòs; un milió cent cinquanta-vuit mil quatre-cents dotze euros i vuitanta-un cèntims (1.158.412,81 €) IVA inclòs.   
València, 23 de desembre de 2009.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6281, del 03-06-2010 (2010/5403)

Notificació de la sentència dictada en el judici de divorci contenciós número 1185/2009.
----------------------------------------------------------------------------------------

### Dades del document

Número de DOGV
:   6281

Data del DOGV
:   03-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/5403


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el judici de divorci contenciós número 1185/2009. [2010/5403]  
Judici divorci contenciós 001185/2009  
Part demandant: Concepción Soto Castella.   
Part demandada: Papa Diop.  
Sobre: divorcis no consensuats.   
María Dolores Valle Contreras, secretària del Jutjat de Primera Instància número 24 de València, faig saber:  
Que en el judici a què es fa referència, s'ha dictat la resolució que té el text que, literalment, és com segueix:  
«Dispositiva  
Estime la demanda formulada per la procuradora, Rosa María Cerdá Michelena, en nom i representació de Concepción Soto Castella contra Papa Diop, i declare dissolt per causa de divorci el matrimoni format pels cònjuges esmentats, amb tots els efectes legals.  
Cada part pagarà les costes processals produïdes a instàncies seues i les comunes a mitges.  
Manera d'impugnació: mitjançant un recurs d'apel·lació davant d'aquest Jutjat; no obstant això, es portarà a terme el que s'ha disposat. El recurs s'haurà d'interposar per escrit dins del termini de cinc dies, indicant la infracció comesa segons el recurrent. Sense aquests requisits no s'admetrà el recurs (articles 451 i 452 de la LECn). Haurà d'efectuar-se la consignació de 50 euros en la clau 02 del compte de dipòsits i consignacions d'aquest Jutjat, segons disposa la Llei Orgànica 1/2009, de 3 de novembre, i acreditar aquesta consignació, exceptuant-ne el cas d'aquells litigants que tinguen el benefici de justícia gratuïta. En el cas que no s'efectue el dipòsit es podrà esmenar el defecte en el termini de dos dies, i no s'admetrà a tràmit si no s'esmena.  
Aquesta és la sentència, que pronuncie, mane i firme».  
Atés que es desconeix el domicili o la residència actuals de la part demandada, mitjançant la provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència.  
València, 26 d'abril de 2010.- La secretària judicial: María Dolores Valle Contreras.